stanford-oval/wikipedia huggingface dataset:
לדפוק שעון
צוות השחקנים > עונה רביעית

דרק רידל – ג'יימי קמפבל
פאם פריס – פאט פלטשר
מארק בנטון – קולין וילקס
ברנקה קטיץ' – מאיה לזרביץ'
קית' בארון – רוי פלטשר
הערות שוליים

↑  Clocking Off
↑  Clocking off axed from BBC, The Guardian, Jason Deans, 29 Apr 2003
לאנקן

לאנקן (בהולנדית: Lanaken) היא רשות מקומית (אנ') במחוז לימבורג, באזור פלנדריה שבבלגיה.
לאנקן ממוקמת על גבול הולנד ובלגיה, וגובלת במאסטריכט, בירת מחוז לימבורג ההולנדי. היא מורכבת מהעיירות רקם, נירהארן, חליק, ולדווזלט, סמירמס וקסלט.
גלריה

טירה ברקם, אחת העיירות שמרכיבות את לאנקן
לואי דה מודהוי

| --- | --- |

גנרל לואי דה מודהוי, תמונה משנת 1916
 לידה:  17 בפברואר 1857 מץ, הקיסרות הצרפתית השנייה צרפת
 פטירה:  16 ביולי 1921 (בגיל 64) פריז, הרפובליקה הצרפתית השלישית צרפת
 מקום קבורה:  Vault of Governors 
 מדינה:  צרפת 
 השכלה:  האקדמיה הצבאית סן-סיר 
 השתייכות:   צבא צרפת
 תקופת הפעילות:  1878–1920 (כ־42 שנים)
 דרגה:   גנרל של דיוויזיה
 תפקידים בשירות
 מפקד הדיוויזיה ה-19 מפקד הדיוויזיה ה-16 מפקד הקורפוס ה-18 מפקד הארמייה העשירית מפקד הארמייה השביעית מפקד הקורפוס ה-15 מפקד הקורפוס ה-11 המושל הצבאי של מץ
 פעולות ומבצעים
 מלחמת העולם הראשונה
 עיטורים
 הצלב הגדול של לגיון הכבוד
 תפקידים אזרחיים
 חבר פרלמנט נשיא תנועת הצופים
 
גנרל של דיוויזיה לואי ארנסט דה מודהוי (בצרפתית: Louis Ernest de Maud'huy; 17 בפברואר 1857 – 16 ביולי 1921) היה מפקד בכיר בצבא צרפת במלחמת העולם הראשונה ונשיא תנועת הצופים הראשון של צרפת.
ביוגרפיה > תחילת דרכו

דה מודהוי נולד ב-17 בפברואר 1857, בעיר מץ שהשתייכה אז לקיסרות הצרפתית השנייה. החלטתו להתגייס לצבא צרפת בשנת 1878, הונעה, כמו רבים מבני דורו, מתוצאותיה של מלחמת צרפת–פרוסיה. הוא למד באקדמיה הצבאית סן-סיר, בשנת 1907 קיבל פיקוד על רגימנט החי"ר ה-35 בבלפור. ב-10 ביולי 1913 הוא כבר החזיק בדרגת גנרל של בריגדה, וקיבל פיקוד על בריגדת החי"ר ה-80. ב-4 ביולי 1914 קיבל פיקוד על הדיוויזיה ה-19, והוא פיקד עליה עד 24 ביולי.
ביוגרפיה > מלחמת העולם הראשונה

עם פרוץ מלחמת העולם הראשונה באוגוסט 1914, היה דה מודהוי מפקד הדיוויזיה ה-16. ב-4 בספטמבר הוא קיבל פיקוד על הקורפוס ה-18, ובקרב הראשון על המארן פיקד על הקורפוס כחלק מהאגף השמאלי של הארמייה החמישית. הוא פיקד על הקורפוס עד 30 בספטמבר, וב-1 באוקטובר במהלך המירוץ אל הים, הוקמה הארמייה העשירית ומודהוי מונה כמפקד שלה. הארמייה שלו השתתפה בקרב אראס והצליחו למנוע מהגרמנים לכבוש את העיר. ב-2 באפריל 1915 הוא מונה למפקד הארמייה השביעית, ופיקד עליה עד 3 בנובמבר.
ב-2 באפריל 1916 קיבל פיקוד על הקורפוס ה-15 ופיקד עליו עד 25 בינואר 1917, עת קיבל פיקוד על הקורפוס ה-11. הוא פיקד עליו עד 3 ביוני 1918. לקראת סוף המלחמה הוא מונה למושל הצבאי של עיר הולדתו מץ, שנכבשה מחדש מידי הקיסרות הגרמנית.
ביוגרפיה > אחריתו

לאחר המלחמה פרש מודהוי מהצבא. הייתה לו קריירה פוליטית קצרה כנציג של מחוז מוזל. ביולי 1920 הוא נבחר כנשיא של תנועת הצופים בצרפת. הוא מת בפריז ב-16 ביולי 1921 והוא בן 64.
הערות שוליים

↑  Alamy Limited, Stock Photo - General Louis de Maud'huy, French Officer in the First World War, Alamy (באנגלית)
| --- | --- |
בקרת זהויות :  PLWABN: 9810591597105606  BnF: cb14979039x (data)  GND: 127818049  ICCU: PALV078049  ISNI: 0000 0000 8039 7714  Léonore: 255314  SUDOC: 154072745  VIAF: 3507164   WorldCat (עם VIAF): 3507164
לוך ניי

| --- | --- |
צילום לווין של האגם וסביבתו
צילום לווין של האגם וסביבתו
 מידע כללי
 מיקום:  צפון אירלנד
 סוג:  אגם 
 מידות
 שטח:  392±1 קילומטר רבוע
 אורך:  30 קילומטר
 רוחב ממוצע:  15 ק"מ 
 מידע נוסף
 נהר מזין:  באן, River Moyola, River Maine 
 מקור לנהר:  באן 
 ‏אגן ניקוז:  4,550 קמ"ר
 מדינות באגן הניקוז:  צפון אירלנד צפון אירלנד אירלנד אירלנד
 קואורדינטות:  54°37′6″N 6°23′43″W﻿ / ﻿54.61833°N 6.39528°W﻿ / 54.61833; -6.39528
  (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים לוך ניי(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים לוך ניי(למפת צפון אירלנד רגילה) בלפסט דרי קרייגבון באלמינה ניורי אירלנדלוך ניי(למפת צפון אירלנד מוגדלת) בלפסט דרי קרייגבון באלמינה ניורי אירלנדלוך ניי
 
לוך ניי (Lough Neagh) הוא אגם מים מתוקים הגדול בצפון אירלנד, כ-51.5 קילומטרים מערבית לבלפסט. זהו האגם הגדול ביותר באי האירי, בממלכה המאוחדת ובאיים הבריטיים. הוא משתרע על פני שטח של 396 קמ"ר. משקעים עתיקים במפרץ טומה, הכניסה לאגם בחופו הצפוני-מערבי, הניבו את הממצאים האנושיים הוותיקים ביותר שתועדו באירלנד. שרידים ארכאולוגיים אחרים נמצאו באי קוני.
שמו של האגם האגם ניתן לו בעקבות שמו האירי של האל דגדה (Dagda), ומשמעותו "האגם של דגדה".
הערות שוליים

↑  לוך ניי, באתר אנציקלופדיה בריטניקה (באנגלית)
| --- | --- |
בקרת זהויות :  NLI: 987007541791305171  LCCN: sh92006768  VIAF: 245452430   WorldCat (עם VIAF): 245452430 
ערך זה הוא קצרמרבנושא צפון אירלנד ובנושא ימות ואגמים. אתם מוזמנים לתרום לוויקיפדיה ו.
לוכגילפהד

| --- | --- |

 מדינה:  הממלכה המאוחדת הממלכה המאוחדת
 אומה:  סקוטלנד סקוטלנד
 מחוז:  ארגייל וביוט
 שפה רשמית:  אנגלית
 תאריך ייסוד:  1790
 אוכלוסייה:  ‏
  ‑ בעיירה:  2,300 (2016)
 קואורדינטות:  56°02′24″N 5°26′24″W﻿ / ﻿56.04000°N 5.44000°W﻿ / 56.04000; -5.44000
 אזור זמן:  UTC
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים לוכגילפהד(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים לוכגילפהד(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני לוכגילפהד(למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני לוכגילפהד  he tabBackground:;tabBorder:#aaa;defaultTab:0;
לוכגילפהד (באנגלית: Lochgilphead, בגאלית סקוטית: Ceann Loch Gilb) היא עיירה המהווה את המרכז המנהלי של מחוז ארגייל וביוט שבסקוטלנד. העיירה שוכנת בקצהו של לוך גילפ, שהוא סעיף של לוך פיין ועל גדות תעלת קירנן.
לוכגילפהד הוקמה ב-1790, זמן קצר לאחר השלמת סלילתה של הדרך בין אינוורארי לבין קמפבלטאון. מאז התפתחה העיירה וגדלה. לאחר השלמת כרייתה של תעלת קרינן ב-1801, הפכה העיירה לצומת דרכים חשוב. ב-1830 קושרה לוכגילפהד לעיירה אובן. ב-1831 נבנה בעיירה רציף שסייע לקשר אותה לגלאזגו ולערים ראשיות אחרות. ב-1975, עקב מיקומה המרכזי, נבחרה לוכגילפהד להיות המרכז המנהלי של המחוז, במסגרת ארגון מחדש של השלטון המקומי.
הערות שוליים

↑  Lochgilphead - City Population
| --- | --- |
בקרת זהויות :  NLI: 987009293904105171 
ערך זה הוא קצרמרבנושא גאוגרפיה של סקוטלנד ובנושא יישובים בממלכה המאוחדת. אתם מוזמנים לתרום לוויקיפדיה ו.
כיתה (חדר)

בתום יום הלימודים נהוג להרים את הכיסאות לפני היציאה מהכיתה.
כיתה היא חדר המשמש לצורכי הוראה.
הלמידה בכיתות מקובלת במסגרת החינוך הפורמלי ובהשכלה הגבוהה.
מבנה בית ספר כולל בדרך כלל מספר כיתות שבהן מתקיימים השיעורים במקביל. בבתי ספר, חלק מהכיתות משמשות קבוצת תלמידים מסוימת באופן קבוע ("כיתת אם"), כך שבכל שיעור מגיע מורה אחר לאותה הכיתה. כיתות אחרות מוקדשות למקצוע מסוים. בכיתות אלו מגיעה קבוצת תלמידים שונה בכל שיעור. במוסדות להשכלה גבוהה בדרך כלל השיעורים המועברים בכיתה מסוימת משתנים בין הסמסטרים, ולעיתים גם במהלך הסמסטר.
ציוד וריהוט

חדר הכיתה לרוב מצויד בשולחנות וכיסאות עבור התלמידים.
בכיתה יהיה גם ציוד כתיבה והצגת תוכן חזותי עבור המורה כמו לוח. בכיתות משוכללות יותר יהיו גם מחשב ומקרן.
כיתות מיוחדות מכילות ציוד נוסף, התואם את צורכי ההוראה בהן, כגון:
כיתת מחשבים מכילה מחשב לכל תלמיד. בעבר כיתות המחשבים נועדו בעיקר ללימוד מדעי המחשב. בעקבות התפתחויות בטכנולוגיות מידע ותקשורת החל השימוש במחשבים עבור מקצועות לימוד אחרים. השימוש במכשירים אלקטרוניים לצורכי למידה מכונה E-learning. אחד התחומים הנפוצים בתחום זה הוא למידה משולבת מחשב, אשר מתאפשר באמצעות גישה לכיתות מחשבים.
כיתת מעבדה אשר משמשת בדרך כלל להוראת המדעים, ובדרך כלל מכילה ציוד הנחוץ לניסויים שנערכים בה. ויש בה ציוד המאפשר לסביבה בטוחה
ראו גם

כיתה (בית ספר)
יש כיתות המצוידות בציוד נוסף בהתאם ליעוד שלהן. בתמונה נראים תלמידים בכיתת מחשבים.
מורה בכיתת מעבדה לכימיה
לאומיות קווירית

לאומיות קווירית (באנגלית: Queer nationalism) היא תופעה הקשורה הן לתנועה לשחרור הגייז והן ללאומיות. חסידי תנועה זו תומכים ברעיון כי הקהילה הגאה מהווה עם מובחן בזכות תרבותם ומנהגיהם הייחודיים.
מדינה קווירית

ההיבט ההומופובי של תרבויות רבות הביא לתסכול הולך וגובר ולרצון להיפרד מרוב הטרוסקסואלי עוין. תחושות אלו מצאו את ביטוין ב-1990 עם הקמתו של הארגון הרדיקלי, Queer Nation, שידוע בעיקר הסיסמה "We're here. We're queer. Get used to it" ("אנחנו כאן. אנחנו קווירים. תתרגלו לזה").
ב-1969, הפעיל הגאה דון ג'קסון מקליפורניה הציע להשתלט על מחוז אלפיין (אנ'), פרויקט המכונה גם כסטונוול ניישן (אנ')‏.
הניסיון הראשון לטעון טענות טריטוריאליות נעשה ב-2004 על ידי קבוצה של פעילים הומוסקסואלים אוסטרלים שהכריזו על האיים הזעירים של קאטו ריף (אנ') כממלכה ההומו-לסבית של אי האלמוגים ודייל פרקר אנדרסון כקיסר הממלכה. בעקבות חילוקי הדעות בקבוצה ב-2005, הממלכה ביטלה את השתייכותה לאנדרסון. קיימות קבוצות אחרות בעלות סיבות דומות, למשל קרן המולדת הגאה (Gay Homeland Foundation)‏ ומדינה לכאורה בשם הרפובליקה המקבילה הגאה (Gay Parallel Republic).[דרוש מקור] ב-2007, פרסם גארט גרהם תוכנית וחוקה למדינה קווירית, הקשורה למדינת היהודים של בנימין זאב הרצל (”דבריו, המסרים והמושגים של הרצל חיים בה ... המדינה הגאה”).
תנועת הפנתרים הוורודים

קבוצת פעילי זכויות הלהט"ב, תנועת הפנתרים הוורודים (אנ')‏ (PPM) בדנוור, קולורדו, כמו כן הסניפים שלהם ברחבי ארצות הברית, כולל קבוצה גדולה הממוקמת בפרזנו, קליפורניה, זיהו את עצמם לא רק כקיצוניים ומיליטנטיים, אלא גם כלאומנים קווירים. הקבוצה הקימה מספר מפלגות קטנות ברחבי ארצות הברית וקנדה שנותנת סולידריות חברתית רק לאלו שמזדהים כתומכים באומה הקווירית הישנה.[דרוש מקור]
מחקר על לאומיות קווירית

ניתוחו של מחקר מתקדם פורסם ב-1996 על ידי בריאן ווקר. במאמר, ווקצר ציין שכה מאפיינים של היצירה הלאומית של הזהות התרבותית (אנ') חלים גם על התנועה הלאומית הקווירית. ווקר סיווג את הלאומיות הקווירית כאחת מהצורות התרבותיות החדשות של הלאומיות הנבדלות מהסוגים הלאומיים האתניים והדתיים של הלאומיות, ומסיקה כי הקהילה הגאה ממלאת קריטריונים רבים כדי להיחשב לעם מהסיבות הבאות:
כל צורות הלאומיות החלו כתנועות חברתיות, שהן לאומיות קווירית - קבוצה של אנשים המבדילה את הסובבים על ידי עמדות בתוך הקבוצה ואפליה מצד אחרים.
לקהילה הגאה יש תרבות, עם קבוצות דיון מובחנות, חנויות ספרים, מגזינים, ברים, קברטים ותכונות אחרות.
יש לו היסטוריה וספרות משותפת.
ווקר רואה בטכנולוגיות מידע ותקשורת מודרניות, כמו אינטרנט, כמציע הזדמנות לקהילה הגאה להשתלב עוד יותר כאומה לא-טריטוריאלית.
תזה זו נתמכת על ידי פול טרינור, הרואה בסדר עולמי חלופי (לא-לאומי) אפשרי. בהקשר זה, טרניור מזכיר את הקהילה הגאה כ-”תנועה לאומית לא-טריטוריאלית”.
הפילוסוף הקנדי, ויל קימליקה, מודה שאנשים להט"בים פיתחו זהות קבוצתית ותרבות קבוצתית הדומה לאלה של קבוצות אתנו-תרבותיות, אך הוא טוען בעד שילוב במקום בדלנות.
ראו גם

גיי וילג'
פוליטיקה של זהויות
פמיניזם בדלני
לסביות פוליטית
לקריאה נוספת

Paola Bacchetta (2013). "Queer Formations in (Hindu) Nationalism". In Sexuality Studies. Edited by Sanjay Srivasta. pp. 121–140. Oxford, United Kingdom: Oxford University Press.
הערות שוליים

↑  Rankin, L. P.: 'Sexualities and national identities: Re-imagining queer nationalism' in: Journal of Canadian Studies, Summer 2000
↑  Donn Teal: The Gay Militants: How Gay Liberation began in America, 1969–1971. (New York: Stein and Day, 1971). pp. 281–298.
↑  Gay Homeland Foundation (אורכב 14.04.2006 בארכיון Wayback Machine), based in Cologne (Germany) under the responsibility of Dr. Viktor Zimmermann
↑  Graham, Garrett: The Gay State, New York/Bloomington 3rd edition 2010 (=Graham)
↑  Graham, 11
↑  Walker, Brian: "Social Movements as Nationalisms" in: "Rethinking Nationalism" ISBN 0-919491-22-7.
↑  Treanor, Paul: "Structures of Nationalism" in "Sociological Research online" (אורכב 01.12.2005 בארכיון Wayback Machine)
↑  Will Kymlicka: Can Multiculturalism Be Extended to Non-Ethnic Groups? in Finding our way: rethinking ethnocultural relations in Canada (Toronto: Oxford University Press, 1998), S. 90–101.
ינה רנשבורג

| --- | --- |

 לידה:  19 בדצמבר 1935 בודפשט, ממלכת הונגריה 
 פטירה:  10 במרץ 2011 (בגיל 75) בודפשט, הונגריה 
 ענף מדעי:  פסיכולוגיה 
 מקום קבורה:  בית הקברות קרפשי 
 מקום לימודים:  ELTE Bárczi Gusztáv   Special Education Faculty (1961)  אוניברסיטת אטווש לוראנד (1964) 
 פרסים והוקרה:  Prima Primissima Prize (2009)  פרס „מולדתי” (2010)  פרס רדנוטי (2010)  אות מסדר ההצטיינות של הונגריה בדרגת קצין (2005) 
 
ינה רנשבורג (בהונגרית: Ranschburg Jenő; בודפשט 19 בדצמבר 1935 – 10 במרץ 2011, בודפשט) היה פסיכולוג יהודי-הונגרי, דוקטור למדעי הפסיכולוגיה, פרופסור אמריטוס.
ביוגרפיה

ינה רנשבורג נולד במשפחה יהודית כבנם של זולטאן רנשבורג ושל פירושקה יונאפ. הוא סיים את לימודיו בבית הספר התיכון על שם "אימרה מדאץ'" בבודפשט. לאחר מכן סיים את לימודיו במכללה להכשרת מורים לחינוך מיוחד ב-1961 ולאחר מכן ב-1964 קיבל תואר בפסיכולוגיה ובהונגרית של הפקולטה למדעי הרוח באוניברסיטת אטווש לוראנד.
בין 1961 לבין 1963 עבד תחילה בוונציה ולאחר מכן בבודפשט כמורה לחינוך מיוחד.
בין השנים 1963–1965 היה חוקר במכון לפסיכולוגיה של האקדמיה ההונגרית למדעים.
בין 1965 ל-1977 היה תחילה מרצה בכיר ולאחר מכן פרופסור חבר במחלקה לפסיכולוגיה של אוניברסיטת אטווש לוראנד (ELTE),
משנת 1977 עד 1997 עמד בראש המחלקה של המכון לפסיכולוגיה של האקדמיה ההונגרית למדעים.
בין 2002 לבין 2011 עבד כפרופסור במכללת העיר סולנוק.
בין 2007 לבין 2011 היה פרופסור אמריטוס במחלקה למדעי הרוח וכן בפקולטה לכלכלה ומדעי החברה של מכללת רוברט קארוי (ג'נג'ש).
חייו הפרטיים

רנשבורג התחתן ב-1966, אשתו ז'וז'אנה פרקש הייתה מורה לחינוך מיוחד. נולדו להם שלושה ילדים (ורה: 1967, אדית: 1970, זולטאן: 1985).
פעילויות חברתיות > תפקידים

המזכיר הכללי של החברה הפסיכולוגית ההונגרית (1975–1980)
ראש מדור בכתב העת "הסקירה הפסיכולוגית ההונגרית" (1975–1985)
חבר בוועדת הפסיכולוגיה של האקדמיה ההונגרית למדעים (1976–1996)
פעילויות חברתיות > חברות

עד 1997 היה חבר באגודה הבינלאומית לפסיכולוגיה, האגודה הבינלאומית לפסיכולוגיה התפתחותית ובאגודה ההונגרית לפסיכולוגיה.
מ-1992 עד 1996, היה נשיא הליגה הלאומית להגנת ילדים ולאחר מכן נשיא כבוד עד מותו.
תואר מדעי

דוקטור למדעי הפסיכולוגיה (1972)
פרסים והוקרה

פרס הנוער (1984)
פרו סקולה אורביס (2002) Pro Scola Urbis
צלב הקצונה של מסדר ההצטיינות של הרפובליקה של הונגריה (2005) - הוחזר על ידי משפחתו ב-2016.
אזרחות כבוד של בודפשט (2006)
פרס פרימה פרימיסימה (2009) Prima Primissima
פרס מיקלוש רדנוטי לאנטי-גזענות (2010)
פרס מולדתי (2010)
יצירותיו הנוספות

ספר הורים 3CD (ספר אודיו, 2008)
ילדים (ספר אודיו, 2008)
שמחה, כאב, טאבו (קורס מאסטר, 2006) - אושר ומרירות במין
החלפת תפקידים (קורס מאסטר, 2007) - נשים נהדרות, גברים יפים
משפחה וילד (פסינפסיס, 2008)
נשים עניות, גברים עניים (סימפוזיון, 2009)
אושר משפחתי, גיהנום משפחתי? (קורס מאסטר, 2009)
לקריאה נוספת

פטר הרמן: מי זה מי 2002 CD-ROM, ביוגרפיה מוציא לאור מסת"ב 963-8477-64-4
העולם של ינה רנשבורג ; ראיון עם אטילה וינצה; "אוזן חמור", "אורפו", 2007
ינה רנשבורג - ראיון
עשר העצות של ינה רנשבורג (בהונגרית)
הערות שוליים

| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  PLWABN: 9810617401705606  ISNI: 0000 0000 7993 6979  LCCN: n81041775  NDL: 00954643  NKC: xx0231761  VIAF: 45619235   WorldCat (עם VIAF): 45619235 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ינה רנשבורג".
ינה רנשבורג כותב הקדשה בשבוע הספר החגיגי. בודפשט, יוני 2010
לנסינט סידיבה

לנסינט סידיבה (בצרפתית: Lancinet Sidibe; נולד ב-1 בינואר 1997 בקאנקאן שבגינאה) הוא כדורגלן גינאי המשחק בעמדת הקשר האחורי בקבוצת סקציה נס ציונה מליגת העל הישראלית.
קריירת מועדונים

סידיבה שיחק בקבוצות לוזי, בסלידיה לז'ה, פלמורטרי, טאוטה דורס, קיי אף טירנה ודינמו טירנה מאלבניה במסגרת ליגת העל האלבנית והליגה האלבנית השנייה. עם קיי אף טירנה זכה באליפות אלבניה לעונת 2019/2020. כמו כן שיחק בארמיס ארדיפו מליגת העל הקפריסאית.
ב-27 ביוני 2022 חתם סידיבה על חוזה לעונה אחת בסקציה נס ציונה, העולה החדשה לליגת העל הישראלית.
תארים

אליפות אלבניה (1): 2019/2020
הערות שוליים

↑  הדר יעקבי, ‏הקשר ההתקפי סלינאס חתם באשדוד לעונה, באתר ערוץ הספורט, 27 ביוני 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לנסינט סידיבה".
כסף קטלני (ספר)

| --- | --- |

עטיפת הספר
 מידע כללי
 מאת:  לי צ'יילד 
 שפת המקור:  אנגלית 
 סוגה:  מתח, רומן
 נושא:  ג'ק ריצ'ר 
 הוצאה
 הוצאה:  G. P. Putnam's Sons, ספרי בנטם 
 תאריך הוצאה:  1997
 הוצאה בעברית
 הוצאה:  הוצאת "קוראים"
 תאריך:  2001
 תרגום:  יעל גוטמן
 מספר עמודים:  411
 פרסים
 פרס אנתוני (1998)  בפסקה זו רשומה אחת נוספת שטרם תורגמה 
 סדרה
 הספר הבא:  Die Trying 
 קישורים חיצוניים
 הספרייה הלאומית:  002171921
 
כסף קטלני (באנגלית: Killing Floor), הוא הספר הראשון בסדרת ספרים של הסופר הבריטי לי צ'יילד. הספר יצא לאור ב-1997.
עלילה

בספר זה, הראשון בסדרת הספרים אודות ג'ק ריצ'ר, רב-סרן בדימוס בצבא ארצות הברית, אשר שירת כחוקר לשעבר במשטרה צבאית, מתוארת עלילה אופיינית שעוברת כחוט השני בסדרה. ריצ'ר שהשתחרר  משירותו הצבאי כחצי שנה לפני המתרחש, מגיע למרגרייב - עיירה קטנה בג'ורג'יה שבארצות הברית, כאשר הוא נזכר בדבריו של אחיו כי מוזיקאי בלוז בשם בלייד בלייק מת שם. בהדרגה הוא חש כי העיירה שלווה באופן מחשיד, ולהפתעתו בעודו אוכל בדינר את ארוחת הבוקר שלו, הוא נעצר כחשוד ברצח שאירע ליד מחסנים ששייכים לתחום השיפוט של העיירה.
חשוד נוסף, בנקאי בשם האבל נעצר לאחר שמספר הטלפון שלו נמצא בנעלו של החשוד, אף הוא באשמת הרצח, מודה מיד באשמה ונשלח עם ריצ'ר למעצר בבית כלא בסוף השבוע. לאחר שהשניים שורדים ניסיון התעללות וניסיון רצח בכלא, מוכחת חפותו של ריצ'ר. ריצ'ר שב לעיר ומסייע בחקירת הרצח לבלש פינלי והשוטרת רוסקאו, אליה פיתח ריצ'ר משיכה. עד מהרה מתברר כי הקורבן אינו אחר מאשר אחיו הבכור ג'ו, אשר שירת במודיעין הצבאי וכסוכן בכיר במשרד האוצר, ונרצח במהלך חקירה שניהל כנגד זייפני כסף.
בהמשך לאחר שנרצחים מפקד המשטרה מוריסון ואשתו באופן ברוטלי ביותר, מתברר שכנופיה של זייפני כספים שבראשם אב ובנו, ושחלק ניכר מאנשיה היספנים, השתלטה על העיירה, ועושה בה כבתוך שלה. ועולה החשד שראש העיר עצמו משתף פעולה עם כנופיה זו, ואף מפקד המשטרה שנרצח. לאחר שהבנקאי האבל שהוא איש מפתח בפרשה נעלם, ועולה החשד כי נרצח, אשתו של האבל ובניה נשלחים לבית מוגן של ה-FBI. תוך שג'ק ריצר מתחיל לחסל את חברי הכנופיה, שמנסים לפגוע בו, בזה אחר זה, תוך שהוא טומן להם מארבים.
בעלילה מתרחשות כמה תפניות מפתיעות, כאשר מתברר שאנשים שהיה נראה שאפשר לסמוך עליהם מתגלים כחלק מהקנוניה, ועושים את חייהם של שואפי הצדק לקשים יותר. במהלך הסיפור מתגלת קונספירציה מתוחכמת למדי של זיוף דולרים אמריקניים מדויקים מאוד. ובסופו של הספר שנגמר בסוף טוב, הטובים מנצחים (מבלי שנגרם להם נזק רב מדי) והרעים הולכים לגיהנום, והעיירה משוחררת מעולם של הפושעים האכזריים, ומשלטונה של משפחה גזענית ששלטה בה במשך עשרות שנים. ובדפוס אופייני בסדרה, ג'ק ריצ'ר איננו משתקע במקום, אף שיש לו סיבה טובה לעשות כן, אלא ממשיך בנדודיו בתחומה של ארצות הברית הגדולה, כדי לפגוש את ההרפתקה הבאה.
פרסים

הספר זכה בשני פרסי ספרות בריטיים חשובים, פרס אנטוני ופרס ברי.
סדרת טלוויזיה

הספר היווה את הבסיס לעונתה הראשונה של סדרת הטלוויזיה המבוססת על דמותו של ריצ'ר.
הערות שוליים

↑  ספרים חדשים, באתר הארץ, 17 באפריל 2001.
↑  לי צ'יילד, "כסף קטלני", הוצאת "קוראים", 2000, עמודים 114-121.
↑  "Anthony Awards winners and nominees". Bouchercon. אורכב מ-המקור ב-25 בספטמבר 2007. נבדק ב-26 במאי 2009. {{cite web}}:  (עזרה)
↑  "1998 Barry Awards winners and nominees". Thrilling Detective. נבדק ב-26 במאי 2009. {{cite web}}:  (עזרה)
| ספרי "ג'ק ריצ'ר" מאת לי צ'יילד |
| --- | --- | --- |
| ספרים | כסף קטלני (1997) • ניסיון קטלני (1998) • מוקש קטלני (1999) • אורח קטלני (2000) • חום קטלני (2001) • אתה עומד למות (2002) • שכנוע קטלני (2003) • האויב (2004) • הצלף (2005) • בדרך הקשה (2006) • צרות ומזל רע (2007) • אין מה להפסיד (2008) • מחר תמות (2009) • 61 שעות (2010) • שווה למות בשביל זה (2010) • הפרשה (2011) • מבוקש (2012) • אל תחזור (2013) • אישי (2014) • תכריח אותי (2015) • שיעור לילי (2016) • קו חצות (2019) • זמן עבר (2019) • יום אחד תפסיד (2020) • הזקיף (2022) • עדיף למות (2023) |  |
| ספר נלווה | בלי שם אמצעי (2017) |  |
| סרטים | ג'ק ריצ'ר (2012) • ג'ק ריצ'ר: אין דרך חזרה (2016) |  |
| סדרות | ריצ'ר (2022) |  |
ערך זה הוא קצרמרבנושא ספרים. אתם מוזמנים לתרום לוויקיפדיה ו.
כביש טבריה-צמח

הנחת שכבת "סולינג" - חצץ סלעים, לבנית כביש על ידי חלוצים בעמק יזרעאל בראשית שנות העשרים
הכנרת מכביש טבריה-צמח. 1938
כביש טבריה-צמח היה כביש שנסלל בישראל בתקופת המנדט הבריטי. הכביש היה לסמל - הכביש הראשון בארץ ישראל שנסלל בעבודה עברית מאורגנת, על ידי חלוצים, חלקם חברי גדוד העבודה, סלילת הכביש הייתה, בתודעת אנשי התקופה, אבן הפינה למפעלים חלוציים רבים. כיום קטע מכביש 90 מדרום לטבריה. המיזם נולד ממפגש של צורך ביטחוני מצד שלטונות המנדט מחד ומאידך צורכי התעסוקה של חלוצי העלייה השלישית.
רקע היסטורי

בראשית המאה ה-20 נסללה רכבת העמק שקישרה בין נמל חיפה וחיפה אל עמק יזרעאל, עמק הירדן, החורן ודמשק. המסילה קיצרה מאוד את זמני הנסיעה מחיפה לטבריה, לכ-4 שעות. בעמק הירדן עברה המסילה בתחנת הרכבת צמח, וממנה לטבריה קישרו סירות ודרך עפר צרה שהייתה קשה לתנועת עגלות. במהלך הזמן עלתה דרישה להסדרת דרך העפר, לחיזוק הקישור בין טבריה למסילת הרכבת.
את ראשיתה של 1920 אפיינו המאבק בשדה המדיני ובשטח על עתיד ארץ ישראל והמזרח התיכון שלאחר מלחמת העולם הראשונה. הצבא הבריטי פינה את כוחותיו כבר בדצמבר 1919 אל מדרום לימת החולה. המאבק בין לאומנים ערבים לצרפתים בסוריה, לבנון וצפונה של ארץ ישראל שבשליטת הצבא הבריטי היה בשיאו. במרץ 1920 מוכתר פייסל הראשון כמלכה של הממלכה הערבית של סוריה. שרר אי שקט בקרב שבטי הבדואים משני עברי הירדן על מנת לרתק כוחות בריטיים ולמנוע מהם לסייע לכוחות הצרפתיים במאבקם בלאומנים בסוריה ולבנון.
פרעות תר"פ עמדו בפתח.
הצורך הביטחוני של הממשל הצבאי הבריטי

עוד במרץ 1920 דרש הגנרל לואי ג'ין בולס, המושל הצבאי (קצין המנהלה הראשי על פי תיאור התפקיד הבריטי) של מנהלת שטחי האויב הכבושים-דרום, פלשתינה-א"י כעבור 4 חודשים, ומפקד הצבא הבריטי בארץ ישראל, פתרון יבשתי להנעת כוחות במהירות סביב הכנרת מדרום לצפון באמצעות מסילת רכבת "קלה" או בסירות מכיוון שדרך סלולה לכל עונות השנה לא הייתה בנמצא. בעקבות התקפת הבדואים על צמח ב-24 באפריל 1920 הצטרפה לדרישה לשיפור התחבורה, בהינתן הפגיעות של מסילת הרכבת, גם מפקדת הכוחות הבריטים במזרח התיכון, כתנאי לצמצום מצבת הכוחות הקבועים באזור. העלות המוערכת לק"מ כביש בין צמח לראש פינה הייתה 1000 לירות שטרלינג. ביוני 1920 הודיע הממשל הצבאי הבריטי על ההחלטה לסלול כביש מצמח לטבריה ולטבח'ה ולהפקיד סלילתו בידי פועלים יהודים.